internet vaartha 164 Views
న్యూఢిల్లీ : ఒలింపిక్స్‌లో ఆడాలని కలలు గన్న షట్లర్‌ ఆశలు నెరవేరని పరిస్థితి. గాయంతో ఒలింపిక్స్‌లో పాల్గొనలేకపోతున్నాడు. దీంతో ఒలింపిక్స్‌కు ప్రాతినిధ్యం వహించాలన్న కశ్యప్‌కు ఆ అవకాశం కనిపించడం లేదు. గాయం కారణంగా ఆటకు దూరం కానున్నాడు.ఒలింపిక్స్‌ క్వాలిఫయింగ్‌ మ్యాచ్‌లయిన మలేసియా, సింగపూర్‌ సిరీస్‌లలో పాల్గొనలేకపోతున్నాడు. దీంతో కశ్యప్‌ ర్యాకింగ్‌ పాయింట్లు కోల్పోయే అవకాశం ఉంది. ప్రస్తుతం 17వ ర్యాంకులో ఉన్నాడు. ఒలింపిక్స్‌లో పాల్గొనాలంటే టాప్‌ 16లోపు ర్యాంకు సాధించాలి. కాగా ఈ సందర్భంగా కశ్యప్‌ మాట్లాడుతూ గాయం నుంచి రెండు, మూడు వారాల్లో కోలుకుంటానని డాక్టర్‌ వెల్లడించాడు, కానీ నేను రెండువారాల్లోనే  కోలుకుంటాననని కశ్యప్‌ వెల్లడించాడు.అందరూ నన్ను ఒలింపిక్స్‌లో ఆడాలని కోరుకుంటున్నారని, ఆడటానికి ఇప్పటికి నేను మానసికంగా సిద్దంగానే ఉన్నాను అని కశ్యప్‌ పేర్కొన్నాడు. గాయం కారణంగా 2015 లక్నోలో జరిగిన సయ్యద్‌ మోడీ గ్రాండ్‌ ప్రిక్స్‌ గోల్డ్‌ టోర్నీలో కూడా పాల్గొనలేకపోయాడు.